**Naglasci za roditelje**

* Rad u školama u sadašnjim epidmiološkim uvjetima, uz poštivanje Uputa HZJZ-a smatra se jednako sigurnim za djecu i zaposlenike kao i rad od kuće te se omogućuje uključivanje sve djece u školu.
* Ukoliko se epidemiološka situacija pogorša ili u nekim drugim uvjetima u kojima se neće moći održavati epidemiološke mjere**, postoji mogućnost prelaska na hibridni oblik nastave** (dio učenika nastavu pohađa u školi, a dio kod kuće) **ili na izvođenje nastave na daljinu**. O svakoj promjeni oblika nastave, roditelji će na vrijeme biti obavješteni putem web stranice škole i digitalnih kanala koje će dogovoriti s razrednikom/ razrednicom.
* **Roditelji/ skrbnici dužni su svakog dana prije polaska u školu izmjeriti djetetu temperaturu (učenici od 5. do 8. razreda mogu i samostalno mjeriti tjelesnu temperaturu) te u slučaju povišene tjelesne temperature ne dovode dijete u školu, nego o tome obavještavaju ravnateljicu, pedijatra ili obiteljskog liječnika radi odluke o testiranju i liječenju djeteta. Djeca sa znakovima drugih zaraznih bolesti također ne dolaze u školu.**
* **Ako dijete razvije simptome COVID** **infekcije tijekom boravka u školi** učitelj će odmah obavijestiti roditelje, koji moraju u najkraćem roku doći po dijete. Dijete će do dolaska roditelja biti zbrinuto u posebnoj prostoriji.
* Preporuku za **dolazak učenika s drugim bolestima** u školu daje školski liječnik ili liječnik obiteljske medicine.
* U školu učenici dolaze i odlaze sami, organiziranim prijevozom ili u pratnji roditelja ili neke druge osobe, kao što bi dolazili ili odlazili da nema epidemije, osim učenika 1. razreda koji samo prvog dana nastave dolaze u pratnji roditelja.
* Roditelji ili odrasle osobe koje dovode djecu u školu, ne ulaze u školsku zgradu. Osim **jednog** roditelja učenika 1. razreda i to samo prvog dana nastave.
* Roditelji/skrbnici ne dovode niti odvode djecu iz ustanova niti ulaze u vanjske prostore

(dvorište, vrt, igralište) i unutarnje prostore ako imaju povišenu tjelesnu temperaturu,

respiratorne simptome poput kašlja i kratkog daha ili koji su pod rizikom da su mogli biti u

kontaktu s osobama pozitivnim na COVID-19 ili su pod sumnjom da bi mogli biti zaraženi s

COVID-19 ili su u samoizolaciji.

* Učenik svoju opremu i pribor ne dijeli s drugim učenicama.
* **Učenici u područnoj školi i učenici u matičnoj školi ne nose posebnu obuću.**

**Oni su obavezni na ulazu u školu dezinficirati potplate (cipele).**

* Učenici od 1. do 4. razreda u školi ne nose maske, osim učenika putnika u autobusu.
* Nošenje maske za učenike od 5. do 8. razreda je obavezno ako učenik razvije znakove bolesti tijekom boravka u školi, u javnom prijevozu, na hodniku, u toaletu i knjižnici. Maske se preporučaju učenicima s kroničnim bolestima (respiratornim, kardiovaskularnim, malignim, dijabetesom, imunodeficijencijama). Odluku o nošenju maski učenicima s nekom od kroničnih bolesti donosi liječnik primarne zdravstvene zaštite.
* Djecu treba poticati na fizičku distancu, higijenu ruku, ne dodirivanje usta, nosa, očiju i lica te da pri kihanju i kašljanju treba okrenuti lice od drugih osoba.
* Djecu treba poticati da svoj pribor za rad ne dijele s drugim učenicima, dok traje epidemija.
* Djecu treba poticati da nepotrebno ne dodiruju različite površine i predmete.
* Djeca i roditelji se i izvan škole moraju pridržavati propisanih epidemioloških mjera i preporuka, kako bi zaštitili svoje zdravlje i zdravlje drugih ljudi.
* *Učenike, u školi i kod kuće, treba upozoravati da je svaki oblik ruganja ili negativnog obilježavanja učenika koji je moguće zaražen korona virusom ili zbog neke druge bolesti mora nositi masku u učionici, neprihvatljivo ponašanje i može rezultirati izricanjem pedagoške mjere.*

U Starigradu, 1. rujna 2020. godine

Ravnateljica:

Jadranka Marasović, dipl. pedagog